Modul
Indhald
Innhaldsliste 🔎︎

# Innstillingar for lysbiletframvising

definerer innstillingar for framsyninga, som kva for lysbilete som skal vera det første, korleis du går frå eitt lysbilete til det neste, type presentasjon og peikarval.

For å bruka denne funksjonen …

Vel Lysbiletframvising → Innstillingar for lysbiletframvising

## Område

Vel kva lysbilete som skal takast med i lysbiletframvisinga.

### Alle lysbileta

Ta med alle lysbileta i framvisinga.

### Frå:

Oppgje nummeret på det lysbiletet som skal vera først i framvisinga.

### Tilpassa lysbiletframvising

Start ei tilpassa lysbiletframvising med den rekkjefølgja du oppgav i Lysbiletframvising → Tilpassa lysbiletframvising.

## Presentasjonsmodus

Vel lysbiletframvisingstype.

### Fullskjerm

Lysbiletet vert vist over heile skjermen.

### I eit vindauge

Lysbiletframvisinga vert vist i programvindauget til LibreOffice.

### Løkke og gjenta etter

Start lysbiletframvisinga på ny etter pauseintervallet som er oppgjeve. Eit pausebilete vert vist mellom det siste og det første lysbiletet. Trykk Esc-tasten for å stoppa framvisinga.

### Pausetid

Vel kor lang pausen skal vera før lysbiletframvisinga vert gjenteken. Skriv du inn null, vil framsyninga starta med ein gong, utan å visa eit pausebilete.

### Vis logo

Vis LibreOffice-logoen på pausebiletet. Logoen kan ikkje bytast ut.

## Innstillingar

### Byt lysbilete manuelt

Vel at lysbilete aldri skal skiftast automatisk.

### Musepeikar synleg

Vis musepeikaren under ei lysbiletframvising.

### Musepeikar som penn

Endrar musepeikaren til ein penn som du kan bruka til å teikna på lysbileta under presentasjonen.

Alt du skriv med pennen vert verande i lysbiletet når du går ut av lysbiletvisinga. Eigenskapane til pennen kan endrast ved å velja kommandoen Pennbreidd eller Endra pennfarge i sprettoppmenyen medan du viser lysbileta.

### Tillat animasjonar

Vis animasjonar (GIF-filer) under lysbiletframvisinga. Viss dette ikkje er vald, vert berre det første biletet i animasjonen vist.

### Byt lysbilete ved å trykkja på bakgrunnen

Gå vidare til neste lysbilete når du trykkjer på bakgrunnen til eit lysbilete.

### Presentasjon alltid fremst

LibreOffice-vindauget vert halde øvst under presentasjonen. Ingen andre program vil visa sine vindauge over presentasjonen.

## Fleire skjermar

Som standard vert hovudskjermen brukt til lysbiletvisingsmodus. Viss det gjeldande skrivebordet vert vist på meir enn ein skjerm, kan du velja kva skjerm som skal brukast til lysbiletframvisingsmodus i fullskjerm. Viss det gjeldande skrivebordet berre går over ein skjerm, eller viss fleirskjermsmoglegheita ikkje er støtta på det gjeldande systemet, kan du ikkje velja ein annan skjerm.

### Presentasjonsvising

Vel ein skjerm som skal skal brukast for lysbiletframvising i fullskjerm.

Viss systemet tillèt å strekkja eit vindauge over alle dei tilgjengelege skjermane, kan du òg velja «Alle skjermar». I dette tilfelle vert presentasjonen fordelt på alle dei tilgjengelege skjermane.

Denne innstillinga vert lagra i brukaroppsettet, og ikkje i dokumentet.